# Гуляев Александр Георгиевич

Гуляев Александр Георгиевич (11 сентябрь 1917 йыл — 22 июнь 1995 йыл) — рәссам. Бөйөк Ватан һуғышында ҡатнашыусы. Санкт-Петербург Рәссамдар союзы ағзаһы (1992 йылға тиклем — Ленинград Рәссамдар союзы).

# Гуляев Александр Георгиевич
## Биографияһы

Александр Георгиевич Гуляев 1917 йылдың 11 сентябрендә Алтай крайының Рубцовск ҡалаһында тыуған. 1933 йылда Ташкент художество училищеһына уҡырға инә, В. П. Маркова, А. Н. Волков, М. И. Курзинда шөғөлләнә. 1937 йылда училищены тамамлағандан һуң Ленинградҡа килә һәм И. Е. Репин исмендәге һынлы сәнғәт, скульптура һәм архитектура институтының һынлы сәнғәт факультетына уҡырға инә. А. Е. Карев, И. П. Степашкин, Е. M. Чепцов, А. И. Заколодин-Митин, М. Д. Бернштейн, С. В. Присельков, Л. Ф. Овсянниковта уҡый.
1941 йылда Александр Гуляев үҙ теләге менән фронтҡа китә. Ленинградты обороналауҙа ҡатнаша. 1943 йылда йәрәхәте арҡаһында демобилизациялана. Шул уҡ йылда Сәмәрҡәнд институтында дәрестәрен яңырта һәм учреждение менән бергә 1944 йылда Ленинградҡа ҡайта. 1946 йылда институтты А. Осмеркин оҫтаханаһы буйынса һынлы сәнғәт рәссамы квалификацияһы менән тамамлай. Диплом эше — «Минин һәм Пожарский» тарихи картинаһы. Шул уҡ йылда Ленинград Рәссамдар союзы ағзаһы итеп ҡабул ителә.
Тәүге тапҡыр күргәҙмәлә 1940 йылда ҡатнаша. 1940 йылдар аҙағынан Ленинград, шулай уҡ республика һәм бөтә Союз художество күргәҙмәләрендә даими ҡатнаша. Жанрлы, тарихи-революцион һәм хәрби картиналар, портреттар, пейзаждар, этюдтар яҙа. «Портрет периметриста завода им. Воскова Е. Чемизова» (1950), «Для великих строек» (1951), «Старый двор», «У магазина», «Казахстан. Степной посёлок» (бөтәһе лә 1955 йылда), «Решение о вооружённом восстании», «Ожидание почты» (икеһе лә 1957), «Крымские горы», «У пирса», «Сибирский дворик» (все 1958), «Освободители Приморья», «Осень», «Полдень» (бөтәһе лә 1960), «Незабываемое утро», «Зимка. Старая Ладога» (икеһе лә 1961), «Серый день» (1968), «Портрет А. В. Басковой» (1971), «Металлисты» (1975) һәм башҡа картиналарларҙың авторы.
80-90-сы йылдарҙа Александр Гуляевтың әҫәрҙәре Ленинград рәссамдарының әҫәрҙәре экспозицияһы составында Европа тамашасыларына бер нисә сит ил күргәҙмәһендә тәҡдим ителә.
1995 йылдың 22 июнендә Санкт-Петербургта 78-се йәшендә вафат була.
А. Г. Гуляев картиналары Рәсәй, Япония, Франция, АҠШ һәм башҡа илдәрҙең музейҙарында һәм шәхси коллекцияларҙа һаҡлана.

# Гуляев Александр Георгиевич
## Күргәҙмәләре

* 1951 йыл, (Ленинград): Ленинград рәссамдары әҫәрҙәренең 1951 йылғы күргәҙмәһе.
* 1956 йыл, (Ленинград): Ленинград рәссамдары эштәренең 12956 йылғы көҙгө күргәҙмәһе.
* 1957 йыл, (Ленинград): 1917—1957. Ленинград рәссамдары әҫәрҙәренең 1957 йылғы күргәҙмәһе.
* 1975 йыл, (Ленинград): Замандашыбыҙ. Ленинград рәссамдары әҫәрҙәренең 1975 йылғы зона күргәҙмәһе.
* 1984 йыл, (Ленинград): Ленинград батырлығына арнала. Ленинград рәссамдарының Ленинградты дошман блокадаһынан тулыһынса азат итеүенә 40 йыл тулыуға арналған эштәре күргәҙмәһе.
* 1985 йыл, (Ленинград): Бөйөк Еңеүгә 40 йыл. Бөйөк Ватан һуғышы ветерандары әҫәрҙәре күргәҙмәһе.
* Февраль 1991 йыл, (Париж): «Русские художники» күргәҙмәһе.
* Апрель 1991 йыл, (Париж): «Русские художники» күргәҙмәһе.
* Март 1992 йыл, (Париж): «Санкт-Петербургская школа» күргәҙмәһе.
* Февраль 1993 йыл, (Брюссель): «Русские художники» күргәҙмәһе.